Tsy rainijery irery intsony no nasiako tamin’izay fa nampiako an’ilay saofera sy ilay mpamoaka fanafody tany amin’ny hopitaly. Antony roa no nahatonga ahy hanao izany. Rainijery tiako hihorohoro bebe kokoa, ary iretsy roa lahy moa anisan’ny nanorisory ahy tamin’ny nataony. Nandeha alina tahaka ilay nataoko tamin’ny voalohany ihany aho. Ary teny amin-drainijery no nalehako voalohany. 65- talata 26 aout 1969, iv lah 3993 nivovo ilay alikany atao hoe mailaka, nefa efa nivatsy taolana aho ka vao notsipazako an’iny ilay izy dia nangina. Nosokiriko moramora ny hidin’ny tranon’ny akohony sy ny an’ny trano-kisoany dia navelako hibanabana ny varavarana, ary nilaozako. Avy teo aho dia na nankeny amin’ny hopitaly. Tsy nampanano-sarotra ahy ny niditra tao satria fantatro tsara ny fipetraky ny vavahady, izay tsy misy mpiambina akory, ary ny havan’ny marary sy ny mpiteraka koa mivoaka sy miditra mandra-pahamarain’ny andro, ka misaron-doha fotsiny dia tsy fantatra na iza iny nandalo iny na iza. Tsy nanahirana ahy koa no nitsofoka tao amin’ny efitra famoaham-panafody, izay gadana kely ihany no hidiny ka notsoahiko dia niala ary azo naverina mora foana tamin’ny toerany avy eo. Tao dia norarahako lokon-drofia mena daholo ny fanafody dia lasa moramora aho, tsy nisy nahita. Farany dia nankeo amin’ny tranon’ilay saofera aho. Nisy izay trano heva kely izay teo niankina tamin’ny tambohony, fametrahany ny kodiarana tranainy sy ny fatim-by samihafa nalany tamin’ny aotomobiliny. Tsy nisy hidiny koa io ka mora tamiko ny naka ireo zavatra tao, dia nalahadahatro eran’ny tokotany. Ny ampitso dia izaho mihitsy no niakatra teny an-tanàna ary nentiko niarakatamiko pendo fa tsy nalefako irery intsony. Mbola mihoatra noho izay nantenaiko ihany koa ny zava-nitranga. Teny amin’ny hopitaly no nalehako mialoha satria ny haka fanafody no nataoko anton-dia nivoahako. Maraindraina tokony ho tamin’ny valo aho no tonga teny amin’ny hopitaly, ary olona maro no efa nisomebiseby teo an-tokotany. Vehivavy anankiray nitombina teo ambony kidoro aman’ondana nifanongoa no nohantoniko dia nanontaniako izay anton’izao fisomebisebena izao handeha daholo izahay andriamatoa, hoy izy, fa sao ho tapitra maty ato no ho fiafarana! Fa nahoana? Hoy aho. Angaha tsy misy dokotera hitsabo lasa nanao torine dokotera, hoy ilay vehivavy, nefa tsy dia izany no inona fa niova ho poizina daholo ny fanafody. Ary dia nitantara izy fa niova ho mena daholo ny fanafody tao amin’ny hopitaly ka nanjary poizina mahafaty iza, hoy aho, no olon-dratsy nahavanon-doza nanao izany? Tsy olona avy eto, hoy ilay vehivavy, fa angamba avelo na angatra 66 -alarobia 27 aout 1969; iv lah 3994 nahoana no ilazanao izany? Raha olona no manao izany, hoy izy, dia tsy maintsy ho nisy nahita fa betsaka no nivezivezy teto amin’ny hopitaly. Ary izaho aza dia indroa no nitsangana fa voan’ny aretin-kibo nefa tsy nahita olon- dratsy na mpamosavy! Ka inona fa tsy avelo izany no nandalo sao dia vazimba kosa ary? Hoy aho nody tsy nihomehy iza intsony no mahalala andriamatoa, hoy izy, fa ny lalana mody no aoka hasiana olona. Iza no hiandry fahafatesana eto! Fa nijanona teo anilany koa ny tovovavy anankiray, izay bevohoka be nidanesadesaka, nahare ny resakay sy ilay ramatoa ny anao no marina rangahy, hoy izy, ary izaho koa mba hiala ato amin’ity hopitaly mandoza ity ny inona no marina? Tena vazimba marina no nanao an’izao, hoy izy, ary porofon’izany ireny omby narary teto an- tanàna ireny fa nasin’ny vazimba. Handeha aho fa sao simbainy koa ny zanako ato an-kiboko ato oadray izany hadalan’ireto! Hoy aho anakampo. Aleo hihomehezako kely. Ary dia lasa nankeo amin’ilay trano famoaham-panafody ka nangataka kininina tamin’ilay mpamoaka fanafody. Nanda anefa io ka nilaza fa tsy afaka hanome raha tsy efa tonga ny dokotera. Raha nahare izany aho dia niteny mafy nanao lela-miakatra ho ren’ny manodidina herinandro aho izao nolanahin’ny tazo, hoy aho, ary nanezaka hankety na dia mangozohozo aza, kanefa tsy homena fanafody! Izaho tsy mahalala na rahoviana na rahoviana vao ho tonga dokotera! Ary raha maty aho mandra-pahatongany! Nangenahena fotsiny ilay mpamoaka fanafody fa tsy nahavaly nahita ahy tezitra sy ny olona tonga nitangorona.